**TREĆA EKONOMSKA ŠKOLA**

**Trg J. F. Kennedyja 5**

**10000 ZAGREB**

KLASA: 372-08/22-01/01

URBROJ:251-299-01-22-1

Zagreb, 7. ožujka 2022. godine

Temeljem članaka 28. Statuta Treće ekonomske škole, Treća ekonomska škola zastupana po ravnatelju Bernardu Iličiću, prof. uz prethodnu suglasnost Školskog odbora raspisuje

**JAVNI POZIV ZA PRIKUPLJANJE PONUDA ZA DAVANJE U ZAKUP DIJELA POSLOVNOG PROSTORA ZA POSTAVLJANJE SAMOPOSLUŽNIH APARATA ZA TOPLE NAPITKE I SAMOPOSLUŽNIH APARATA ZA HLADNE NAPITKE I SNACK PROIZVODE (dalje u tekstu: Poziv)**

**I.**

Predmet Poziva je zakup dijela poslovnog prostora Treće ekonomske škole, Trg J. F. Kennedyja 5, Zagreb (dalje u tekstu: Škola) koji se nalazi:

1. u prizemlju Škole za postavljanje tri (3) samoposlužna aparata ukupne širine dva (2) metra i to aparata za:

* tople napitke – jednog (1) aparata – s početnom mjesečnom zakupninom 750,00 HRK bez PDV-a
* hladne napitke i snack proizvode – dva (2) aparata s početnom mjesečnom zakupninom 750,00 HRK bez PDV-a

2. na drugom katu Škole za postavljanje jednog (1) samoposlužnog aparata ukupne širine jedan (1) metar i to aparata za:

* hladne napitke i snack proizvode – jednog (1) aparata – s početnom mjesečnom zakupninom 750,00 HRK bez PDV-a

Nije dozvoljena prodaja alkoholnih pića, duhanskih proizvoda i energetskih napitaka.

**II.**

Dijelovi poslovnoga prostora daju se u zakup na određeno vrijeme od jedne (jedne) godine.

Škola radi u dvije smjene i to: ujutro od 06,00 – 14,00 sati i od 14,00-22,00 sati od ponedjeljka do petka.

Prostor se iznajmljuje za potrebe učenika i radnika Škole.

Škola ima pravo na osiguranje plaćanja naknade za zakup prostora. Osiguranje čini dvomjesečna naknada. Osiguranje je korisnik dužan platiti kod sklapanja ugovora. Osiguranje se obračunava kao naknada za zadnja dva mjeseca korištenja.

**III.**

Poslovni prostor daje se u zakup „u viđenom stanju“.

Prije podnošenja ponude preporuča se napraviti izvid prostora.

Režijski troškovi uračunati su u iznos zakupnine.

**IV.**

Samoposlužni aparati moraju posjedovati vrstu naplatnih sustava koji uključuje sustav s povratom novca, kao i koji prima sve vrste kovanica i papirnatih novčanica u HRK.

Obvezne stavke koje trebaju biti uključene u iznos mjesečne zakupnine poslovnog prostora:

- redovito obilaženje lokacija na kojima se nalaze samoposlužni aparati i kontrola aparata

- redovito punjenje aparata potrebnim sirovinama i proizvodima

- povrat novca ukoliko aparat greškom zadrži/ne vrati novac

- servisiranje aparata i besprijekorno održavanje higijenskih uvjeta aparata

- otklanjanje kvarova i zastoja na samoposlužnim aparatima u najkraćem mogućem roku, a najviše do 24 sata od dojave

- instaliranje samopuslužnog aparata i stavljanje u funkciju u roku od deset dana od dana sklapanja ugovora.

Zakupnik je dužan poslovni prostor urediti i privesti ugovorenoj svrsi o vlastitom trošku, uz poštivanje odgovarajućih pozitivnih propisa.

Zakupnik ne može obavljati preinake poslovnoga prostora bez prethodne pisane suglasnosti Škole, a ako suglasnost dobije zakupnik se obvezuje: sam snositi troškove preinaka, odreći se bilo kakvih namirenja tih troškova od Škole i preuzeti obvezu nadoknade štete koju tim preinakama prouzroči zakupodavcu ili trećim osobama. Uložena sredstva, to jest vrijednost odobrenih radova koje zakupnik izvede u poslovnom prostoru, a koji ostaju trajno ugrađeni u poslovnom prostoru, ne vraćaju se zakupniku.

Zakupljeni poslovni prostor zakupnik ne može dati u podzakup.

**V.**

Za plaćanje naknade Škola se obvezuje izdati korisniku račun do desetog u tekućem mjesecu, a korisnik se obvezuje da će obračunatu zakupninu platiti na IBAN Škole u roku od sedam dana od primitka računa.

Korisnik je oslobođen plaćanja naknade za korištenje prostora za mjesece srpanj i kolovoz 2022. godine.

Škola ima pravo na osiguranje plaćanja naknade za zakup prostora. Osiguranje čini dvomjesečna naknada. Osiguranje je korisnik dužan platiti kod sklapanja ugovora. Osiguranje se obračunava kao naknada za zadnja dva mjeseca korištenja.

**VI.**

Pravo sudjelovanja na Pozivu imaju pravne i fizičke osobe koje ispunjavanju propisane uvjete javnog Poziva i koje su registrirane za obavljanje djelatnosti za čije obavljanje se poslovni prostor daje u zakup.

Kao ponuditelj ne može sudjelovati fizička ili pravna osoba koja ima evidentirana dugovanja po osnovi javnih davanja o kojima evidenciju vodi Porezna uprava.

**VII.**

Ponuda mora sadržavati:

- naziv ponuditelja – naziv obrta, ime i prezime vlasnika obrta, OIB, MB obrta ako je natjecatelj fizička osoba – obrtnik, to jest naziv tvrtke, adresa sjedišta, OIB, MB pravne osobe, ime i prezime te OIB osoba ovlaštenih za zastupanje pravne osobe ako je ponuditelj trgovačko društvo

- jasno navedenu visinu ponuđene mjesečne zakupnine (brojkama i slovima) za svaki samoposlužni aparat. Ponuđeni iznos zakupnine koji ne smije biti niži od početnog iznosa navedenog u ovom javnom pozivu i mora biti iskazan bez poreza na dodanu vrijednost

- broj poslovnog računa/IBAN ponuditelja

- kontakt osobe ponuditelja, adresu za dostavu pošte, adresu za dostavu e-pošte, broj telefona, broj faksa

- popis artikala u samoposlužnim aparatima s jediničnom cijenom svakog artikla

- kratak opis djelatnosti ponuditelja (vrste usluga, radno vrijeme, broj zaposlenih i sl.) te ukupni asortiman ponude artikala (bez obveze navođenja cijena)

- presliku važeće osobne iskaznice, ako je natjecatelj fizička osoba (obrtnik), odnosno presliku važeće osobne iskaznice osoba ovlaštenih za zastupanje, ako je natjecatelj pravna osoba

- izvornik ili ovjerenu presliku obrtnice ili izvadak iz nadležnog obrtnog registra koji ne smije biti stariji od 6 mjeseci računajući od objave Poziva

- izvornik ili ovjerenu presliku rješenja nadležnog trgovačkog suda o upisu u sudski registar ili izvadak iz sudskog registra, ako je natjecatelj pravna osoba – trgovačko društvo, ustanova, zadruga i druge osobe za koje je upis propisan zakonom kojim se uređuje osnivanje, ustroj i vođenje sudskog registra, koji ne smije biti stariji od 6 mjeseci računajući od objave Poziva

- potvrdu Porezne uprave o stanju duga, koja ne smije biti starija od 6 mjeseci računajući od objave Poziva, iz koje mora biti vidljivo da natjecatelj nema dugovanja po osnovi javnih davanja o kojima evidenciju vodi Porezna uprava, odnosno da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje.

**VIII.**

Pravo na zakup ima ponuditelj koji ispunjava uvjete poziva i koji ponudi najviši iznos zakupnine.

Škola će isključit će iz postupka ponuditelja nad kojim je otvoren stečajni postupak, ako je nesposoban za plaćanje ili prezadužen, ili je u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio aktivnosti ili je u bilo kakvoj istovrsnoj situaciji koja proizlazi iz sličnog postupka prema zakonima i propisima Republike Hrvatske.

**IX.**

Pisane ponude s dokazima o ispunjavanju uvjeta dostavljaju se u zatvorenim omotnicama neposredno ili preporučenom poštom na adresu: Treća ekonomska škola, Trg J. F. Kennedyja 5, 10000 Zagreb s naznakom: „Ponuda za zakup poslovnog prostora samoposlužnih aparata – ne otvarati“.

Na omotnici mora biti naznačeno ime i adresa ponuditelja.

Rok za dostavu pisanih ponuda je osam (8) dana od objave Poziva.

Poziv će biti objavljen internetskim stranicama Treće ekonomske škole.

Otvaranje ponuda neće biti javno.

Nepotpune i nepravovremene ponude neće se razmatrati. O ishodu Poziva sudionici će biti obaviješteni u roku od 15 dana od dana donošenja odluke o odabiru ponuditelja.

**X.**

Škola zadržava pravo neprihvaćanja nijedne ponude i pravo poništenja ovoga Poziva u bilo koje vrijeme, bez obveze obrazloženja razloga i bez ikakve odgovornosti prema ponuditeljima.

Ravnatelj:

/Bernard Iličić, prof./